তিনি দলের স্থায়ী কমিটির সদস্য আমীর খসরু মাহমুদ চৌধুরীর বাসায় শনিবার রাতে দু’দফা হামলার নিন্দা জানান। বিএনপি মহাসচিব দাবি করেন, ক্ষমতাসীনরাই আমীর খসরুর নামে যে অডিও ক্লিপ সোশ্যাল মিডিয়ায় ছড়িয়েছে, তার নায়ক। অতীতেও তারা আমাদের নেতাদের কণ্ঠ নকল করে জনগণকে বিভ্রান্ত করেছে। তবে তিনি এও বলেন, অডিওতে যে বার্তা এসেছে, সেটিকে আমরা সমর্থন করি। কারণ, সাংবাদিক সম্মেলন করেই আমরা শিক্ষার্থীদের আন্দোলনে পূর্ণ সমর্থন দিয়েছি। মির্জা ফখরুল বলেন, চলমান শিক্ষার্থীদের আন্দোলন নিয়ে স্থায়ী কমিটির সদস্য আমীর খসরু মাহমুদ চৌধুরীর কথোপকথন ফাঁসে অপরাধ কোথায়? সমস্ত দেশই তো তাদের পক্ষে। আমরা আগেই শিক্ষার্থীদের এই যৌক্তিক আন্দোলনে সমর্থন জানিয়েছিলাম। শিক্ষণীয় আন্দোলন করছে তারা। দেশের রাজনৈতিক নেতৃবৃন্দ, পুলিশ, বুদ্ধিজীবী সবাই বলছে যৌক্তিক।